 Golaha wasiirrada Soomaaliya ayaa soo dhoweeyey howlgallada ciidammada ammaanka dowladda Soomaaliya ay ka wadaan Caasimadda, iyadoo ciidammadu ay gacanta ku dhigeen horjeege kooxda UGUS u qaabilsanaa arbushaadda gobolka Banaadir, kaas oo ay Xukuumaddu sheegtay in ay faah-faahinno dheeri ah qabashadiisa ka soo saari doonto, waxaana ammaan loogu soo jeediyey shirka ciidammada amniga ee sida joogtada ah howlgallada xasillinta Muqidsho iyo meelo kale oo dalka ka mid ah ka wada. 